HISK

AB „HISK“ (iki 2022 m. AB „Panevėžio keliai”) – akcinė bendrovė, įsikūrusi Panevėžyje, įkurta 1965 m., joje dirba virš 500 darbuotojų. AB „HISK“ įgyvendina įvairaus tipo projektus: nuo nacionalinių infrastruktūros objektų iki statybos ir infrastruktūros sprendimų.

 Istorija 
miniatiūra|220px|left|AB „Panevėžio keliai“ 2013 m.
1965 m. Panevėžyje įkurta Panevėžio kelių statybos valdyba Nr. 5„Panevėžio keliai“. Visuotinė lietuvių enciklopedija. Nuoroda tikrinta 2022-06-30. (KSV–5), kuri užsiėmė kelių, gatvių, tiltų statyba ir remonto darbais šiame regione.

Vėliau įmonės juridinis statusas ir pavadinimas daug kartų keitėsi, kol 1993 m. valstybinė įmonė (buvusi KSV-5) buvo reorganizuota į AB „Panevėžio keliai“. Bendrovė įsikūrė buvusios kelių statybos valdybos bazėje. Tuo metu Panevėžio įmonė buvo pripažinta viena geriausių šalyje kelių statybos įmonių, sėkmingai įvykdžiusi valstybinės reikšmės projektus – atlikusi automagistralės Kaunas-Cinkiškis-Klaipėda ir Vilnius-Ukmergė-Panevėžys statybos darbus. AB „Panevėžio keliams“ beveik 23 metus, 1998-2021 m., vadovavo Virmantas Puidokas.

Per pastarąjį dešimtmetį AB „HISK“ sukūrė specializuotų kelių statybos, statybos, nekilnojamojo turto įmonių grupę, skirtą įgyvendinti įvairios paskirties su statyba plačiąja prasme susijusius projektus Lietuvoje ir užsienio šalyse.

2022 m. įmonė pakeitė pavadinimą į „HISK“ (Holistinės Infrastruktūros Statybų Kompanijos).AB „Panevėžio keliai“ keičia vardą. Aina.lt. Nuoroda tikrinta 2022-06-30.

 Veiklos sritys 

 Kelių, tiltų, viadukų ir geležinkelių statybos bei rekonstrukcijos darbai
 Asfaltbetonio gamyba
 Granito skaldos gamyba
 Polimerinio bitumo, bituminių emulsijų gamyba
 Betono gamyba
 Gelžbetonio gamyba
 Gelžbetonio laužo utilizavimas (permalimas)

Paskutiniai bendrovės vykdomi stambūs projektai susiję su objektų statyba Daugpilis-Rokiškis-Panevėžys, Vilniaus aplinkkelio, Rail Baltica ruožuose.

 Išnašos 

 Nuorodos 

 AB „Panevėžio keliai“ svetainė 

Kategorija:Panevėžio įmonės
Kategorija:Lietuvos statybos pramonės įmonės